สวัสดีค่ะ มีอาการปวดไหล่ เคยไหล่หลุด ผ่าตัดมาแล้ว 2 ครั้ง ล่าสุดประมาณ 1 ปีที่ผ่านมา ผ่าตัดเอาเหล็กออก แล้วอยู่ๆมีอาการปวดขึ้นมา ประมาณ 1 อาทิตย์ ปวดแบบแปร๊บๆ แล้วแขนไม่ค่อยมีแรง จนถึงตอนนี้ก็ยังปวดตุบๆตรงไหล่ อยากรู้ว่าสาเหตุจะเกิดจากอะไรได้บ้างคะ
สวัสดีค่ะ อาการปวดไหล่ ไหล่หลุด หลังทำการผ่าตัดและเอาเหล็กที่ดามออกแล้ว เริ่มมีอาการปวดขึ้นมานั้น อาจจะเกิดจาก ปฏิกิริยาปกติตามหลังการผ่าตัด หรือมีภาวะแทรกซ้อนต่างๆเช่นข้อไม่ติด กระดูกเคลื่อน มีการอักเสบหรือติดเชื้อที่บริเวณแผลสังเกตอาการอย่างใกล้ชิด หากอาการปวดดังกล่าวเป็นมากขึ้นเรื่อยๆ พักไม่ทุเลา บวม แดง ร้อน บริเวณข้อไหล่เยอะ อาจเป็นการติดเชื้อได้ ให้รีบกลับไปพบแพทย์ แต่หากอาการปวดพอๆเดิม ปวดเล็กน้อยพอทนได้ อาจเป็นแค่ปฏิกิริยาตามหลังการมีแผลผ่าตัดเบื้องต้นรับประทานยาแก้ปวดเพื่อบรรเทาอาการได้ พักการใช้งานบริเวณดังกล่าว และกลับไปพบแพทย์ตามนัด